Lyt til Spotify Free på Sonos fra i dag

Nu kan gratister også nyde musikken på sine Sonos- og IKEA Symfonisk-højttalere. Streaming af musiktjenesten Spotify til Sonos har alle dage været forbeholdt Premium-abonnenter hos Spotify, men i dag opdateres Sonos-appen, så også Spotify Free kan flyde ud i multirumssystemet.

For at inkludere Spotify Free skal man blot opdatere din Sonos-app og tilføje den som en service. Opdateringen giver også et nyt design til Spotify i Sonos-appen, fortæller Sonos.

Med Spotify Free til Sonos får du:

Adgang til hele Spotifys katalog på shuffle, hvilket gør det endnu lettere at lytte til musik, podcasts og andet

Adgang til 15 personlige on-demand playlister

Spotify Free streaming via Sonos-appen eller direkte fra Spotifys app

Mulighed for at afspille playlister ud fra titel, genre eller humør via Sonos-højttalere med Google Assistant.

Som nævnt virker Spotify Free funktionen naturligvis også på IKEA Symfonisk-højttalerne, hvis man benytter Sonos-appen til at tilgå dem.

Lyt til Spotify Free på Sonos fra i dag