Sonos IKEA Symfonisk lanceres til april

IKEA meddeler i dag, i en pressemedelelse, at resultatet af det umage samarbejde med Sonos langt om længe skal vises frem. Det kommer til at ske under møbelmessen Salone del Mobile i Milano mellem den 9. og den 14. april.

I anledningen har møbelkæden lanceret en teaservideo, hvor produktets navn, Symfonisk, præsenteres på bagsiden af en kasse, der samtidig er en toværelses lejlighed. I både køkken og stue er der “udvisket” et produkt, der kan hænge og stå. Eller måske er det to forskellige produkter? Se videoen herover.

Produkterne kan ses i køkkenet og i stuen.

IKEA har tidligere givet et smugkig på Symfonisk, i form af en reolhøjttaler. Men generelt har det hele været yderst hemmeligt. Vi ved dog, at Symfonisk-højttalerne kan integreres i eksisterende Sonos-løsninger og kan betjenes via Sonos-app’en.

“Sammen med Sonos ønsker vi at kombinere vores ekspertise i boligindretning med deres ekspertise med at lave gode lydoplevelser i alle hjemmets rum. Og i Milano kan du opleve den forskel, som lys og lyd kan give i dit liv,” siger siger Björn Block , Business Leader for IKEA Home Smart hos IKEA i pressemeddelelsen.

Det forventes at IKEA Symfonisk-produkterne kommer i handelen til august.

Sonos IKEA Symfonisk lanceres til april